text: Brostøbning spærrer motorvej
  09 december 2010 kl. 17.37
  Motorvejen ved Kliplev er spærret de næste dage, fordi der skal bygges en bro til den kommende nye motorvej til Sønderborg.
  Arbejdet på motorvejen mellem Kliplev og Sønderborg er i fuld gang. Det kan give gener for bilisterne på på den sønderjyske mortorvej. 
  De næste par dage vil det ene spor her (i nordgående retning) omkring Kliplev være spærret. Der skal støbes en ny bro hen over motorvejen, og det vil altså genere den nuværende trafik.
  Afspærringen af motorvejen bliver ophævet fredag morgen kl. 9.
  